
«Díptic: La porta absent i La cambra perduda». Companyia Peeping Tom. Concepció i direcció: Gabriela Carrizo, Franck Chartier. Interpretació: Konan Dayot, Fons Dhossche, Lauren Langlois, Panos Malactos, Alejandro Moya, Fanny Sage, Eliana Stragapede, Wan-Lun Yu. Assistència artística: Thomas Michaux. Composició sonora i arranjaments: Raphaëlle Latini, Ismaël Colombani, Annalena Fröhlich, Louis-Clément da Costa, Eurudike De Beul. Disseny de la il·luminació: Tom Visser. Disseny del vestuari: Seoljin Kim, Yichun Liu, Louis-Clément da Costa. Disseny de l’escenografia: Gabriela Carrizo, Justine Bougerol. Coordinació tècnica: Pjotr Eijkenboom (creació), Hugues Girard (gira). Cos tècnic: Emily Brassier, Bram Geldhof (llums), Tim Thielemans (so). Regidoria: Giuliana Rienzi (regidoria d’escena), Clement Michaux (ajudantia d’escena). Mànager en gira: Thomas Michaux. Cap de producció: An Van Der Donckt. Responsable de comunicació: Sébastien Parizel. Mànager de la companyia: Veerle Mans. Producció: Peeping Tom. Distribució: Frans Brood Productions. Fotografia: Louis-Clément da Costa, Jesse Willems. Una coproducció de Grec 2020 Festival de Barcelona, Òpera Nacional de París, Òpera de Lille, Tanz Köln, Göteborg Dance and Theatre Festival, Théâtre National Wallonie-Bruxelles - deSingel-Antwerp, Festival Aperto - Fondazione I Teatri (Reggio Emilia), Torinodanza Festival - Teatro Stabile di Torino - Teatro Nazionale (Torí), i Dampfzentrale Bern. Amb el suport de les autoritats flamenques. L'espectacle ha estat creat amb el suport del Tax Shelter del Govern federal belga. Basat en Adrift i creat amb els ballarins i ballarines del Nederlands Dans Theater: Chloe Albaret, Lydia Bustinduy, César Faria Fernandes, Fernando Hernando Magadan / Spencer Dickhaus, Anna Hermann, Anne Jung, Marne van Opstal, Roger van der Poel, Meng-Ke Wu, Ema Yuasa / Rena Narumi. Amfiteatre Teatre Grec, Barcelona. Del 19 al 20 de juliol.

_______________________________________________________________
Roda el món... i torna a la dansa
Els Peeping Tom han tornat als orígens. Diuen que han deixat el teatre a banda per tornar a la dansa. Però el fet és que la seva dansa continua sent molt teatral. Diuen que el «Díptic» que han recuperat de dues peces seves, «La porta absent» i «La cambra perduda» —amb un càsting amb prop de 2.500 ballarins que van preparar aquest espectacle al Teatre Nacional de Bèlgica en ple coronavirus per estrenar-lo a Barcelona— no té narrativitat, però el fet és que si acordem que el moviment i la imatge també proporcionen una lectura visual, el seu «Díptic» acaba estructurant un plantejament, un nus i potser fins i tot un desenllaç. I tot plegat perquè els Peeping Tom han fet un nou muntatge de dues peces antigues amb caràcter gairebé cinematogràfic perquè no amaguen que és com si estiguessin en un plató i per això se'ls nota que estarien encantats que la claqueta indiqués allò de: “escena 1, presa 4... clac!”.

Gabriela Carrizo i Franck Chartier, els creadors de Peeping Tom, van estrenar el 2013 i el 2015 les dues peces ara recuperades, revisades i reestructurades, amb la companyia del Nedelands Dans Theatre. Segurament que l'assot del coronavirus i la plaga del confinament que s'ha estès en aquests “feliços 20 del XXI” pel planeta els ha anat com anell al dit perquè els personatges del «Díptic» es mouen —¿es mouen...?, no!, es retorcen com si estiguessin motoritzats per una turbina!— en un espai claustrofòbic del qual no es poden escapolir. Atrapats primer en una cambra plena de portes que ni tan sols s'obren i després, en la cabina d'un vaixell, intentant sempre trobar la sortida del laberint que té aires de misteri, d'atmosfera tenebrosa, de túnel del terror, a vegades. Hi ha també la simbologia —tan narrativa!— de moure's entre allò que és real i allò que és fantàstic i, esclar, manipulats per déus superiors —també hi ha déus malignes!— que els empenyen cap a un destí incert —la incertesa del futur.

Tornem a la claqueta: “escena 2, presa 4... clac!”. El guió de cinema mut recorre al gènere de la intriga, l'humor negre i el gènere del més enllà... d'enllà on ningú no sap què hi ha, què amaga i on porta. En més d'un moment, entre la primera i la segona funció del Teatre Grec hauran tingut la sensació —davant la incertesa de si podrien continuar o no amb les dues representacions compromeses— que es trobaven en una cambra amb moltes portes que es resistien a obrir-se o a la cabina d'un vaixell amb aires de Titànic. Que tres hores abans de la segona funció, se'ls comuniqui que les mesures de seguretat anticoronavirus els permet continuar fent el que feien té, casualment, nom i cognoms: «La porta absent» i «La cambra perduda».

Els personatges dels Peeping Tom són també personatges de pel·lícula: famílies de la burgesia d'una època intemporal però sempre decadent i personatges al seu servei amb la venjança reprimida al cos. També no es pot evitar d'esmentar, com gairebé tothom que ho veu ho esmenta, que hi una una picada d'ullet —potser subtil— a la popular cabina dels germans Marx.

Potser la insistència frenètica del moviment dels Peeping Tom, que han rodat el món i han tornat a la dansa, corre el perill que en algun moment el «Díptic» es faci una mica feixuc per repetitiu —un risc que corren les peces coreogràfiques basades exclusivament en l'exercici físic—, però aquest petit llast se supera amb la capacitat escènica de la companyia i l'acompanyament dels efectes escenogràfics, i el de la il·luminació i el  so, dos elements tan imprescindibles en aquest «Díptic» com aquell piano dels inicis del cinema mut que marcava amb les seves notes el sentiment anímic de cada situació. 

Andreu Sotorra, Clip de Teatre, 21 juliol 2020

Purgar les penes i les pors amb Peeping Tom

Diuen que Peeping Tom sintonitza amb la filmografia de David Lynch. També hi coincideix l’univers plàstic d’Edward Hopper, sempre enigmàtic, com desfent-se, amb figures delimitades però alhora amb una paleta de colors que es barregen. A «La porta absent» hi ha aquella angoixa de viure en una mena de purgatori, sense entendre que s’és mort. En aquest sentit, la incertesa i el punt de surrealisme coincideixen a «La nostra parcel·la». Els seus creadors aprofiten la ductilitat i inexpressió dels ballarins per bastir una situació ambigua, però que permet anar-la construint (les portes que no s’obren evoquen «L’àngel exterminador» de Buñuel).

La companyia ja és una habitual del Grec, sobretot després de la seva trilogia de la família («Vader», «Moeder», «Kind»). Ara, en comptes d’una estrena, hi han presentat dues de les tres peces que havien coreografiat anys enrere per a la Nederlands Dans Theater. «La porta absent» i «La cambra perduda» són dos breus malsons, uns contes obsessionats amb la repetició i les accions impossibles. I és que els Peeping Tom omplen el moviment de situacions aparentment impossibles (com ara la baieta que neteja autònomament, o els aplics de llum que es desplacen, com si fos la mà de la família Addams). El llit de «La cambra perduda» és màgic, com el de la comèdia «Soeurs», de Wadji Mouawad.

Peeping Tom practica una dansa amb personatges. Per això, se’ls considera veïns del teatre. La coreografia es deu a la relació que tenen els ballarins en funció de cada rol, per molt líquids que siguin. I són dispersos, perquè fugen d’una narrativitat evident i prefereixen convidar a imaginar situacions, com qui juga a descobrir les emocions d’un jeroglífic. El seu ball, d’una elasticitat gairebé insultant i amb la demostració del domini dels moviments convulsius, com una càmera en què hi ha salts de frame(com si fos una càmera de cinema vell, que s’encalla i fragmenta la història i també el moviment), sedueix i provoca estranyesa, a parts iguals.

Les ombres, els cops de vent que escombren l’espai i el temps, que es mou al seu caprici, connecten amb «La cambra perduda», un record dolorós que podria trobar-se en una mena de vaixell a la deriva. El Titanic s’ha estimbat contra el gel i, mentre l’orquestra toca, algú recorda per un instant el motiu pel qual volia repetir un viatge amb un transatlàntic, que li esborrés l’amargor d’un viatge anterior. Però aquests malsons, com la mort, semblen repetir-se en bucle, sense final.

Jordi Bordes, Recomana, 21 juliol 2020

Els cossos retorçats de Peeping Tom ballen al Grec

El públic que omplia el Grec de Montjuïc diumenge a la nit va aplaudir i va ovacionar calorosament l'espectacle del reeixit grup belga Peeping Tom, que encapçalen l'argentina Gabriela Carrizo i el francès Franck Chartier i que tant agrada als amants de la dansa i el teatre de Barcelona. Va ser una vetllada especial. L'espectador ocupava el seient amb la incertesa de si el festival d'estiu es cancel·laria pel rebrot de la covid-19 a Barcelona i part de la seva àrea metropolitana. Molts van mostrar pancartes amb el lema “la cultura és segura”. La improvisada roda de premsa que va fer Joan Subirats, tinent d'alcalde de Cultura, Educació i Ciència de l'Ajuntament de Barcelona, després d'acabar l'espectacle, no feia preveure la suspensió imminent dels diversos festivals, el seu missatge era optimista.

En aquesta ocasió, l'espectacle que va presentar la companyia belga, «Díptic», estava format per dues coreografies: «La porta absent» i «L'habitació perduda», totes dues creades per Carrizo i Chartier amb els ballarins del Nederlands Dans Theater, i que ara els membres de la companyia belga s'han fet seus. Estava prevista una tercera coreografia, «The Hidden Floor», però la pandèmia ha impedit que s'exhibís a Barcelona. Aquestes dues peces enllacen amb les obsessions, crueltats i fantasies dels protagonistes de «Le Salon», la primera peça que es va veure a Barcelona d'aquest col·lectiu, i d'«À Louer», però allunyada de la poesia i de la màgia que destil·lava la inoblidable «32 rue Vandenbraden» i que es va convertir en el millor espectacle del Grec 2012, i de «Kind», presentat l'any passat al TNC, també en el marc de la programació del Grec.

Els ballarins, acròbates i també actors de la companyia —Konan Dayot, Fons Dhossche, Lauren Langlois, Panos Malactos, Alejandro Moya, Fanny Sage, Eliana Stragapede i Wan-Lun Yu— encarnen en totes dues coreografies membres de les famílies burgeses decadents i fidels servents que amaguen una gran ferocitat interior. Les seves ànimes són fosques. Els cossos dels intèrprets es llancen a l'espai a una velocitat sorprenent, el terra per a ells és una pista d'aterratge, en la qual genolls, colzes i caps  llisquen com baldufes. En ocasions són autèntics contorsionistes.

«La porta absent» i «L'habitació perduda» tenen una plàstica cinematogràfica a través de l'encertat joc de llums de Tom Visser. La primera acció transcorre en una habitació tancada en la qual les portes no s'obren. La situació és asfixiant per al protagonista, que lluita entre la vida i la mort sense escapatòria. El seu ball és desesperat, les dones de la seva vida són arrossegades per terra pel majordom mentre que ell, inert, només pensa a escapar-se.

En la segona, l'acció transcorre en el laberint de passadissos i cabines d'un vaixell. Els moments en què els armaris s'obren i irrompen a l'escena nombrosos personatges recorda a l'espectador l'escena de la cabina de la pel·lícula dels germans Max «Una nit a l'òpera» i és l'únic fragment en què el públic va somriure. En els espectacles de Peeping Tom no hi ha lloc per a un polsim de tendresa.

Les dues peces de «Díptic» són molt semblants en moviment i estètica, cosa que va poder fer-les reiteratives en alguns moments, especialment «L'habitació perduda», en què les seqüències es repeteixen en excés per allargar la durada de la peça. No obstant això, al final la funció els aplaudiments van ser eixordadors.
Carmen del Val, El País, 20 juliol 2020
Laberints diversos

Diumenge al vespre el díptic de Peeping Tom es va viure com una mena de comiat. Alguns espectadors portaven cartells amb el lema “La cultura és segura”. I hi havia aplaudiments amb qualsevol excusa, fins i tot per celebrar l’eficàcia i l’elegància de quan, entre les dues peces, la companyia s’havia ocupat en directe del canvi d’escenografia. Una espectadora acabada d’arribar de Madrid lamentava un tancament que no s’entén. Un es pot amuntegar en un avió però després es dubta d’un festival que segueix rutines modèliques de seguretat, amb la gent pacient i respectuosa amb els lents protocols d’entrada i sortida. Res a veure amb el que trobem a altres espais. És com si la impressió generalitzada d’estranyesa que tan bé sap comunicar Peeping Tom s’hagués estès més enllà de la ficció.
Però la gent responia animosa: minuts i minuts d’aplaudiments a favor de la cultura van acompanyar el lent desallotjament del teatre. A una banda, drets, els intèrprets s’afegien al sentiment general. Excel∙lent el díptic, d’altra banda. La mateixa textura cinematogràfica de sempre a Peeping Tom, pròpia d’un tractament oníric que és com un malson. I el mateix excés físic, de portar el cos a un punt de distorsió que esdevé metàfora de ruptures i desencaixaments que són fondament psíquics.
A Peeping Tom els laberints de la ment es tradueixen en girs sense fi i cossos que sembla que prenguin vida pròpia, desobedients, estranys, buits com titelles. Com a les creacions de tants altres belgues (de Magritte i Simenon a Platel, De Keersmaeker, Fabre o Vandekeybus), la depuració formal externa contrasta amb el revoltat fons psíquic. Els cossos encarnen deformes tristeses, i la quotidianitat es viu com una amenaça, amb portes i maletes (també en el surrealisme de Magritte) carregades amb mil ressonàncies psicoanalítiques. El vertigen de la ment.
Per la força del cossos, la seva habilitat extrema, virtuosa i gairebé malaltissa, ens arriba la vulnerabilitat, la fragilitat, la tendresa i la pèrdua dels personatges. Es van gaudir molt totes dues coreografies. A estones, gràcies a l’excel∙lent acompanyament sonor, hi va haver fins i tot qui ho vivia com una pel∙lícula de terror. Peeping Tom converteix la incomoditat en bellesa. I a l’inrevés.

Joaquim Noguero, La Vanguardia, 21 juliol 2020
D'aquí, no hi ha qui en pugui sortir!

De cop, m’acaba de venir al cap una idea boja. De cop, m’ha semblat reconèixer un vincle entre aquella cabina cada vegada  més plena a vessar de gent  amb la qual tant ens fan riure els Germans Marx d’«Una nit a l’òpera», i  aquella altra inquietant habitació (d’un blanc impol·lut i alhora paradoxalment barroc) en la qual l’astronauta Dave de «2001. Una odissea de l’espai»  contempla en qüestió de segons —que també podrien ser  segles o mil·lennis o fragments d’eternitat—  el cicle de tota una vida. Un cicle en què, segons com t’ho miris, el trànsit de la mort dóna de seguida pas al renaixement del fetus amb quelcom de cos estel·lar, la imatge del qual culmina l’obra mestra de Kubrick. Però també un cicle que, si t’ho mires d’una altra manera, no fa altra cosa que donar pas a l’etern retorn de l’eterna solitud, dels eterns errors que mai no podran ser reparats, de l’eterna angoixa que de tant patètica com resulta, fins i tot ens pot fer riure tant com la millor escena d’una pel·lícula dels germans Marx. I evidentment —això gairebé no cal ni dir-ho— la blanca habitació de Kubrick es presenta alhora com avantsala d’aquelles no menys claustrofòbiques però si notablement més fosques habitacions que sempre esperes trobar-te al cinema de David Lynch. Habitacions amb les parets sovint cobertes amb cortinatges de vellut intensament granat, en les quals algun improbable mestre de cerimònies interpreta davant el micro una mena de paròdia del que seria un numerat de music hall. Habitacions en les quals sospites (millor quedar-te amb la sospita que corroborar la certesa) que si aixequessis el vellut, no trobaries cap porta per la qual sortir. Com a molt, et trobaries un d’aquells cartells que sentencien allò de “No exit”. Per cert: «No exit» és també el títol en anglès de l’obra amb la qual Jean-Paul Sartre va sentenciar que l’infern, són els altres; l’obra «Huis Clos» que a casa nostra coneixem com «A porta tancada». ¿Com no pensar també en ella, davant una peça de dansa teatre titulada «La porta absent» («The Missing Door»)? ¿Com no seguir pensant en ella, quan l’escenari de la primera peça s’ha anat transformant davant nostre en la cabina de vaixell en la qual té lloc «La cambra perduda», en la qual allà on fa un moment semblava haver-hi una porta ara només hi trobés un armari ple de penjadors, i en la qual quan tanques l’armari i el tornes a obrir, et pots trobar dins seu una multitud tan atapeïda com aquella dels Marx que tant ens ha fet riure sempre... però que mirada amb una altra perspectiva també ens podria provocar cert neguit.

Naturalment, la idea boja no és altra cosa que el producte del fantàstic exercici d’associació lliure al qual ens convida Peeping Tom al llarg de les dues parts d’un «Díptic» que en realitat manté una unitat indissociable, i que en realitat va néixer en forma de «Tríptic». La pandèmia ens ha deixat sense un dels costats dels triangle. I ha obligat també a simplificar una escenografia que, en qualsevol cas, resulta prou sòlidament i fascinantment enigmàtica com per no trobar-hi a faltar res. La manera com aquesta escenografia amb quelcom de plató cinematogràfic experimenta mitjançant la col·laboració de tota la companya la  metamorfosi que transforma l’habitació en  cabina, no deixa lloc a cap mena de dubte: podem canviar la decoració, però som al mateix infern. I el fet que mentre es produeix el canvi soni la melodia de «Cry Me a River», tampoc no té res de casual.  “Now you say you’re lonely/ You cry the whole night thorough/Well, you can cry me a river, cry me a river/ I cried a river over you...” ens diu la lletra del tema encara que no l’arribem mai a escoltar. I aquesta lletra, sembla guardar una aclaparadora connexió amb la solitud, amb les llàgrimes, amb la melangia, amb el fantasma de relacions trencades i afectes perduts que s’escola al llarg de tots dos fragments. Una solitud, això sí, molt acompanyada en tot moment: entre el personal de servei, les parelles d’amants apassionats, la figures maternes que semblen plorar l’eterna absència d’un nadó perdut, els caps sense cos que s’enfonsen entre els llençols del llit per demostrar-te que també el matalàs amaga dins seu tot un món, o les tempestes oceàniques que t’omplen de cop l’habitacle de fràgils passatgers, aquí mai te’n pots lliurar ni dels convidats  incòmodes, ni dels records recurrents que potser no voldries que ho fossin. Mentre la companyia exhibeix un i altre cop el seu prodigiós talent coreogràfic, un i altre cop ens assalten també aquelles imatges sense aparent sentit que en realitat tenen massa sentit com per no deixar-nos pertorbats, encara que alhora tinguin capacitat per arrencar-nos de tant en tant un somriure desconcertant. 

Ramon Oliver, Recomana, 21 juliol 2020

Danza-teatro de espectacularidad y sugestión

Pero ahora así, vayamos al espectáculo. El díptico de Peeping Tom. Dos piezas similares de danza teatro con elementos reconocibles —un salón, una habitación, los señores, los criados y lo que parece ser un asesinato—, dotados de características fantásticas. Puertas que se abren y se cierran, elementos que se mueven solos. Un balcón que se convierte en armario. Una cama que se traga a quien se tumba en ella. El realismo mágico permite que lo que podría ser el inicio de una partida de cluedo pronto se desvincule de la trama para mostrar coreográficamente una sucesión de hechos sorprendentes. Pero si hay algo que caracteriza el trabajo es la fisicalidad de los intérpretes. Se diría que son de plastilina y que carecen de articulaciones. Todos ellos demuestran una elasticidad impresionante, con decenas de giros y posiciones imposibles. Se arrastran los unos a los otros, se tiran y se levantan en cuestión de milésimas. Y todo lo hacen como si fuera lo más natural del mundo, centrados en sus propias cábalas sin inmutarse por sus movimientos.

En la primera parte del montaje, se exploran el miedo y la culpa. Las acciones cotidianas de los personajes quedan truncadas por espasmos, caídas y posiciones rocambolescas. Como el corazón delator de Poe, las puertas que no se abren cuando tienen que hacerlo y los sonidos que de ellas emergen crean una atmosfera tensa e intrigante. La iluminación juega como un personaje más, especialmente cuando un foco manipulado en escena por uno de los artistas ciega los rostros de los personajes, acentuando la incomodidad. Y en algún momento incluso se juega con la sombra, dejando que el dúo de detrás del decorado se refleje en la pared del Teatro Grec. En la segunda parte, después de que el equipo haya cambiado el dispositivo al completo en un semicoreografiado parón —se nota que tienen recursos—, diferentes personajes viven historias paralelas en un camarote de un barco. Los bailarines, solos o en grupo, entran y salen por las distintas puertas en una composición dinámica y sugerente, en la que también hay lugar para el humor, con tímidos gags corporales que aligeran la tensión.

En definitiva, danza-teatro de espectacularidad y altos recursos. Su objetivo, buscar la ovación con unas coreografías milimétricas de alto nivel y exigencia y una puesta en escena que integra todos los elementos. Movimientos constantes, ritmo frenético y virtuosismo ecléctico. Lo único que se contagió en el teatro fue el impacto.
Alba Cuenca Sánchez, Recomana, 21 juliol 2020
Peeping Tom, fantàstic al Grec: la cultura és segura

La cultura és segura. I que bé que ens reconforta quan al davant tenim una companyia com Peeping Tom. La cultura és segura, resaven els missatges dels espectadors una mica perplexos per l’absurditat de les mesures aprovades pel Govern divendres. Podia ser l'última funció del Grec 2020. Per això després dels entusiastes aplaudiments a la companyia hi va haver un altre llarg i emotiu aplaudiment per a la cultura. Afortunadament, no va ser l'últim.

Però anem a l’espectacle. Segurament l’amfiteatre no era el lloc més idoni per a aquest «Díptic» que demana una certa intimitat i una proximitat més gran per copsar tots els detalls, que no són pocs, de la proposta. Això no treu ni un xic d’excel·lència a un treball dins l’estil de la companyia amb una mica més de dansa, i quina dansa!, que en espectacles anteriors. Peeping Tom segueix l’estela del teatre dansa o dansa teatre amb una concepció dramatúrgica rica en suggestions i suggeriments. La seva singularitat passa per establir un espai escènic referencial força concret on abocar tot un seguit de jocs i de relacions entre personatges de caràcter oníric. Un univers real travessat per la màgia del moviment i de l’inesperat de manera que cada espectador pugui elaborar el seu propi discurs més enllà d’un significat. Si bé es tracta de dues peces de creació aïllada, les dues tenen un lligam indubtable tant pel que fa al concepte de l’espai escènic com a la reflexió que guspira al darrere. I un entreacte magníficament dramatitzat per canviar l’escenografia sobre una banda sonora que recorda una pel·lícula francesa dels anys setanta.

Al primer, «La porta absent», ens introduíem en una mena de rebedor envoltat de portes d’algun hotel. I comença el joc. Una mucama amb llençols travessa l’espai mentre un empleat retira el cos inert d’una dona i després neteja el terra amb un drap amb vida pròpia. Uns amants s’abracen i un altre maneja la seva dona com si fos un objecte amb torsions increïbles marca de la casa, mentre un home rebota per terra com una pilota. Al segon, «L’habitació perduda», entrem dins una habitació que podria ser del mateix hotel, o no. Però on Gabriela Carrizo i Franck Chartier juguen com en un pel·lícula de terror amb armaris plens de cossos i amb apunts d’humor negre. Fantàstic.

Santi Fondevila, ARA, 22 juliol 2020

Perturbadoras y fascinantes pesadillas

Noche de pesadillas en el anfiteatro del Grec. Las unas, las de Peeping Tom, nos llevaron a esos fascinantes y perturbadores mundos del subconsciente que retrata la compañía con su sorprendente y magnífico lenguaje coreográfico. Las otras, las que amenazaban al festival por el coronavirus, sembraron de indignación la platea. El aclamado colectivo, asiduo a la cita barcelonesa, volvió a seducir al personal rescatando y revisando el díptico «La puerta ausente» y «La habitación perdida», propuestas menos teatrales que su trilogía sobre la familia y más en la línea de piezas como «À louer». Pretendían presentar también «The hidden floor», que transcurre en un restaurante abandonado, pero el confinamiento impidió completar el tríptico.

Apuntaladas por los efectos sonoros y la iluminación, las dos piezas evocan un set cinematográfico. En la primera, una habitación con puertas juguetonas que se resisten a ser abiertas, metáfora de un laberinto sin escapatoria. La atmósfera intrigante envuelve ya la primera escena: hay un muerto sobre una silla. Un camarero limpia la sangre del suelo con una escurridiza bayeta mágica manipulada con un hilo invisible mientras se entrega a una espasmódica danza. El humor negro, siempre presente en el imaginario de los creadores, Gabriela Carrizo y Franck Chartier, se desliza en una narrativa que mezcla la realidad con los deseos, temores y fantasías más turbias de los personajes. Eros y Thanatos campan a sus anchas en ese mundo interior en el que se cuelan cadáveres, violencia machista, pasiones y sexo. Los ocho artistas         —repartidos entre señores y sirvientes— vuelven a asombrarnos con su prodigioso virtuosismo: frenéticas convulsiones, acrobacias, contorsiones, caídas… Movimientos ‘made in Peeping Tom’ que confieren a las coreografías ese surrealismo tan sugestivo.

En un cambio de escenografía realizada por los propios intérpretes, a modo de edición fílmica, «La habitación perdida» nos lleva a un camarote de barco. A un mundo inestable, interior y exterior, en el que asoman las fuerzas de la naturaleza, como ese vendaval que al abrir una puerta arrastra a los intérpretes por los suelos, la nieve que deja petrificada a una mujer o los vaivenes que produce un mar enfadado. La misma inestabilidad que afecta a las relaciones. A familias y parejas. Lo muestran con esa cama bajo cuyo edredón aparecen y desaparecen personajes, deseos y soledades. Marejada física y emocional, que acabará con una mujer desconsolada lanzándole preguntas al desamor.

Imma Fernández, El Periódico, 22 juliol 2020

El virtuosisme de la contorsió

Dilluns? Tots al Grec. Fos per manifestar-se o per veure els Peeping Tom, una bona mostra de la professió teatral es va reunir a Montjuïc aquest dilluns al vespre. Després de tres dies inenarrables, de vodevil dolent i mal interpretat pels nostres polítics, part de la professió va dir prou. Com aquell acudit de l’intermitent (“Funciona? Ara sí, ara no, ara sí, ara no…”) aquests dies han sigut, si més no, emocionants. Però d’això ja en parlarem un altre dia. Avui toca parlar de dansa-teatre. Sí, dels Peeping Tom, amigues.
Un cop pujades les escales del Grec, feta la cervesa i el pipí de rigor i ja asseguts a la grada, vaig haver de pensar: “Què tocava, avui?”. Amb el serial dels darrers dies, quasi que el menys important de tot plegat era l’espectacle. Però no. Gairebé com un acte de fe, el diumenge a la tarda estava segur que el dilluns podria anar al Grec. De fet, em vaig negar a veure la retransmissió de l’espectacle per Betevé (el fet que anessin amb retard va ser de gran ajuda). Després que l’ICUB i en Casadesús hagin lluitat tant per fer possible el festival, sabia que no ens fallarien. A qui? Al públic? Als crítics? A la professió? A tots plegats? Una mica “sí a tot”. Quan Ada Colau va ocupar el seu seient, es van sentir uns tímids aplaudiments. Ella devia somriure, és clar, sota la mascareta amb l’arc de Sant Martí.

Els Peeping Tom ens van oferir un díptic, un programa doble format per les peces «La porta absent» i «La cambra perduda». Es tracta de dues parts d’una trilogia que van estrenar amb la Nederlands Dans Theater el 2013 i el 2015, que es completaven amb una tercera peça que no ha viatjat a Barcelona. La dansa-teatre (o el teatre-dansa, depèn de com es miri) dels Peeping Tom és ideal per a aquella gent que diu “Ui, jo la dansa no l’entenc”. Són figuratius, parlen de temes sempre recognoscibles (l’amor i la mort) i són una colla de ballarins virtuosos. Gabriela Carrizo i Frank Chartier saben crear mons hiperrealistes però inquietants, familiars i terrorífics al mateix temps, on una atmosfera vintage sol amagar monstres a l’armari. L’estranyesa i el toc màgic dels seus muntatges recorda, aclaparadorament, als mons d’un famós cineasta ianqui de cabells blancs. En aquest cas, l’espectacle no compta amb l’escenografia d’Amber Vandenhoeck, una sospitosa habitual de la companyia, i signa l’espai Justine Bougerol i la mateixa Carrizo, amb senzillesa i gran eficàcia.
L’hotel, espai ideal perquè la passió i l’horror es donin la mà, és el marc on succeeix tot. Dels moviments espasmòdics i els solos virtuosos passem a subtils tocs d’humor que donen un respir a la tensió de l’ambient. El més bonic de tot plegat són els efectes especials: el drap que neteja sol, el mirall màgic, el llit antropòfag. Dona’m un bon truc analògic i em faràs feliç. Els ditets que sobresurten per la porta, l’armari que es multiplica, el cap sense cos. La tècnica i el virtuosisme agraden, ja ho sabem, però al cap d’una estona embafen. Com tota bona drag queen sap, un espagat fet a temps, per no dir un bon death drop, deixa la parròquia extasiada. Però abusar-ne converteix el número en un repetitiu “Mira, mama, sense mans!”. Un dels moments més bonics de l’espectacle, per a servidor de vostès, va ser l’interludi entre la primera i la segona peça. Convertir un canvi escenogràfic en una escena teatral té quelcom d’homenatge als tècnics i als tramoies que m’emociona: veure com enrotllen el linòleum i se l’enduen formarà part, per sempre més, del meu record de l’espectacle.

Un any més, un Grec més, un Peeping Tom més que hem vist tots aquells que hem pogut assistir a una de les dues funcions. La dislocació, la dissociació i el contorsionisme agraden molt al públic barceloní. Quasi tant com els fados. Però que no ens vinguin a donar lliçons, aquests belgues de la dansa-teatre. A casa, de dislocar-nos, dissociar-nos i contorçar-nos també en sabem molt. Només cal veure què ha passat aquests darrers dies al món de la cultura catalana.

Oriol Puig Taulé, Núvol, 22 juliol 2020

La disciplina del cuerpo
Poco se ha hablado estos meses de confinamiento y extraña nueva normalidad de la aparición de nuevas tecnologías en el control de los cuerpos. Mecanismos de vigilancia, sometimiento y punición con los cuales el poder controla. Quizás sean las artes en vivo las primeras que han dicho basta, estos últimos días. Y ante la posibilidad de cancelación del Festival Grec, se apostaron anoche a la entrada del Teatre Grec. Fueron poco más que unas decenas de manifestantes y como previa a la segunda función de la compañía belga Peeping Tom. Pero con la presencia de la policía a una distancia considerable se daba a entender que la política (ojalá) había entendido de una vez algunas cosas: que la cultura es segura porque las medidas de prevención que se están tomando son considerables; y que se está llegando al hartazgo general frente a aquel control total de la libertad. Sin menospreciar, para nada, la gravedad de la pandemia y la necesidad de protección colectiva. Pero para todos: no solo la de uno de los sectores más precarizados de la sociedad.

Dos sonoros y largos aplausos en el anfiteatro coronaron aquella queja: el primero justo al anunciarse el inicio de la función, de agradecimiento a la organización y la movilización general de artistas, público, aficionados, periodistas, crítica, ... por su perseverante protesta. El segundo, generoso, un algo complaciente, para con una de las compañías preferidas de la ciudad: el colectivo belga Peeping Tom, que dirigen Gabriela Carrizo y Franck Chartier. Y como nada es normal en lo que estamos viviendo, presentaron The Missing Door y The Lost Room, un díptico que no pudieron completar con The Hidden Floor, su tercera parte: coreografías que ya habían hecho para el Nederlands Dans Theater (NDT, de Holanda) y con un elenco propio. Y en eso, como en tantas cosas, la velada fue especial y también incompleta.

Los paralelismos con la actual situación se antojaban fáciles, aunque naturalmente es una lectura personal porque las piezas se gestaron en 2013 y 2015. En un entorno íntimo, la de dos habitaciones de hotel, con una largo cambio de escenario que separaba las dos piezas y que tampoco queda muy claro que fuera necesario, los huéspedes reciben extrañas visitas que perturban su tranquilidad. Podría ser un fantasma, o un enemigo, como un virus. Poco importa: lo substancial es cómo afecta a nuestro gesto cotidiano y al movimiento.

La compañía desplegó todo aquel conjunto de recursos coreográficos que invita a pensar en lo irreal, extraordinario y fantasioso de su control corporal. Intérpretes capaces de dibujar estelas de condensación invisibles, fantasías trazadas sobre la nada, corporalidad intangible que en todo se opone a la gestión de la normalidad. Otra vez un delicado y fascinante tumulto de imposibles, en medio del caos de una expresión fugaz y una narrativa sincrética.

Sin embargo, como si se tratara de una distopía o precisamente porque han llegado estas piezas a Barcelona justo ahora, hubo continuas señales de que algo no encajaba del todo. Es bien sabido que la realidad siempre supera a la ficción. Y esos organismos disciplinados en la gestión de la ilusión chocaban continuamente con la experiencia vital del espectador. ¿Acaso es la libertad el único reducto del cuerpo? ¿La de imaginar hipérboles, soñar engaños y crear espejismos? Porque la del movimiento, como hemos visto este tiempo, puede quedar profundamente limitada en su esencia. ¿Será que solo la disciplina de la mente es lo que nos queda y con ella su máxima expresión viva que no es otra cosa que el teatro y la danza?

Jordi Sora i Domenjó, Recomana, 24 juliol 2020

